*ՏԵՂԵԿԱՆՔ-ՀԻՄՆԱՎՈՐՈՒՄ*

«ՋՐՎԵԺ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՋՐՎԵԺ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 «Ջրվեժ համայնքի 2023 թվականի բյուջեի կատարման տարեկան հաշվետվությունը հաստատելու մասին» Ջրվեժ համայնքի ավագանու որոշման նախագծի ընդունման անհրաժեշտությունը պայմանավորված է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 38-րդ հոդվածի 1-ին մասի 1-ին կետի, 83-րդ հոդվածի 2-րդ մասի, ինչպես նաև «Հայաստանի Հանրապետության բյուջետային համակարգի մասին» օրենքի 35-րդ հոդվածի պահանջների կատարմամբ։

Ջրվեժ համայնքի 2023 թվականի բյուջեի ընդամենը փաստացի եկամուտները կազմել են 583,489.8 հազ. դրամ՝ ծրագրված (ճշտված) 650,418.6 հազ. դրամի նկատմամբ, կամ կատարողականը կազմել է 89.8%: Ընդ որում համայնքի վարչական բյուջեի մասով ծրագրված (ճշտված) 544,489.0 հազ. դրամ ընդամենը եկամուտների դիմաց փաստացի հավաքագրումը կազմել է 537,524.6 հազ. դրամ՝ ապահովելով 98.7% կատարողական, որը նախորդ՝ 2022 թվականի համեմատությամբ ավելի է 43,105.6 հազ. դրամով։

 Ջրվեժ համայնքի 2023 թվականի բյուջեով սեփական եկամուտները նախատեսվել են 437,206.2 հազ. դրամ, փաստացի հավաքագրված եկամուտները կազմել են 430,241.8 հազ. դրամ՝ ապահովելով 98.4% կատարողական, որը նախորդ՝ 2022 թվականի համեմատությամբ ավելի է 69,580.5 հազ. դրամով:

 Ջրվեժ համայնքի 2023 թվականի բյուջեի միջոցների հաշվին իրականացվել է 439,358.8 հազ. դրամի ծախսեր, այդ թվում՝ վարչական բյուջեի հաշվին իրականացրած ծախսերը կազմում են 509,235.0 հազ. դրամ:

Նախատեսված և փաստացի ծախսված ֆինանսական միջոցների տարբերությունները պայմանավորված են գնումների գործընթացում առաջացած խնայողություններով, որոշ ծրագրերի հետաձգմամբ, շինարարական աշխատանքների իրականացման պայմանագրերի ժամկետների երկարացմամբ, ինչպիսիք են Ջրվեժի մանկապարտեզի, Ձորաղբյուրի ջրագծերի կառուցման աշխատանքները:

Ստորև ներկայացվում է Ջրվեժ համայնքի 2023 թվականի բյուջեի փաստացի եկամուտների և ծախսերի առավել մանրամասն քանակական և համեմատական վերլուծությունը։

***Եկամուտներ***

Ջրվեժ համայնքի 2023 թվականի վարչական բյուջեի փաստացի եկամուտների 50.4%-ը ձևավորվել է հարկային եկամուտների և տուրքերի հավաքագրումից, այդ թվում՝ 56.3%-ը՝ գույքային հարկեր անշարժ գույքից, 37.3%-ը՝ գույքահարկ փոխադրամիջոցներից և 8.4%-ը՝ տեղական տուրքերի համար վճարներից: Համայնքի հաշվետու տարվա վարչական բյուջեի փաստացի եկամուտների մոտ 20.0%-ը կազմել են պաշտոնական դրամաշնորհները, այլ եկամուտները կազմել են փաստացի եկամուտների 29.6%-ը, այդ թվում՝ 87.4%-ը՝ վարչական գանձումներ, որից 51.1%-ը՝ տեղական վճարներ, 48.9%-ը՝ ինքնակամ կառուցված շինությունների օրինականացման վճար, 9.3%-ը՝ գույքի վարձակալության վճար, 1.0%-ը՝ մուտքեր տույժերից և տուգանքներից, 2.3%-ը՝ այլ եկամուտներն են:

***Հարկեր և տուրքեր.***

Համայնքում հարկերի և տուրքերի հավաքագրումը հաշվետու տարում թերակատարվել է, այն նախատեսված 276,240.8 հազ. դրամի նկատմամբ կազմել է 270,902.3 հազ. դրամ, ճշտված ցուցանիշից պակաս է հավաքագրվել 5,338.5 հազ. դրամ։ Պակաս հավաքագրված եկամուտը հիմնականում 2021-2022 թվականների անշարժ գույքի հարկ է:

Փոխադրամիջոցների գույքահարկը ճշտված 105,376.2 հազ. դրամի դիմաց կազմել է 101,047.0 հազ. դրամ, պակաս է հավաքագրվել փոխադրամիջոցների 4329,2 հազ․ դրամ գույքահարկ։ Անշարժ Անշարժ գույքի հարկի, ինչպես նաև փոխադրամիջոցների գույքահարկի պարտավորություններ ունեցող մի շարք անձանց նկատմամբ հարուցվել են վարչական վարույթներ։

Տեղական տուրքերի կազմում 41.6% տեսակարար կշիռ են կազմում ոգելից և ալկոհոլային խմիչքների և (կամ) ծխախոտի արտադրանքի վաճառքի (իրացման) թույլտվության համար տուրքերը՝ 7,193.9 հազ. դրամ, 17.1% տեսակարար կշիռ է կազմում համայնքի վարչական տարածքում համայնքային կանոններին համապատասխան հանրային սննդի կազմակերպման և իրացման թույլտվությունների համար տուրքերը՝ 2,961.0 հազ. դրամ, տեղական տուրքերի կազմում 30.5% է կազմում համայնքի վարչական տարածքում նոր շենքերի, շինությունների շինարարության թույլտվության վճարները՝ 5,273.0 հազ, դրամ, 10.8% են կազմում համայնքի տարածքում հեղուկ վառելիքի, սեղմված բնական կամ հեղուկացված նավթային գազերի մանրածախ առևտրի կետերում հեղուկ վառելիքի և (կամ) սեղմված բնական կամ հեղուկացված նավթային գազերի և տեխնիկական հեղուկների վաճառքի թույլտվության, շենքերի, շինությունների, քաղաքաշինական այլ օբյեկտների վերակառուցման, ուժեղացման, վերականգնման, արդիականացման աշխատանքների (բացառությամբ ՀՀ օրենսդրությամբ սահմանված` շինարարության թույլտվություն չպահանջվող դեպքերի) կատարելու թույլտվության, առևտրի, հանրային սննդի, զվարճանքի, շահումով խաղերի և վիճակախաղերի կազմակերպման օբյեկտները, բաղնիքները (սաունաները), խաղատները ժամը 24.00-ից հետո աշխատելու թույլտվության, արտաքին գովազդ տեղադրելու թույլտվության և այլ տեղական տուրքերի թույլտվության համար տեղական տուրքերը՝ ընդամենը 1,877.9 հազ. դրամ:

***Պաշտոնական դրամաշնորհներ***

Պաշտոնական դրամաշնորհների մասով մուտքերը կազմել են153,248.0 հազ. դրամ, այդ թվում՝ 107,282.8 հազ. դրամ կազմել է պետական բյուջեից ֆինանսական համահարթեցման սկզբունքով տրամադրվող դոտացիան, 45,965.2 հազ. դրամ՝ պետական բյուջեից կապիտալ ծախսերի ֆինանսավորման նպատակային հատկացումն է (սուբվենցիան):

***Այլ եկամուտներ***

Ջրվեժ համայնքի 2023 թվականի բյուջեով այլ եկամուտների գծով նախատեսվել էր (հաստատվել էր) 160,965.4 հազ. դրամի մուտքեր, որի դիմաց փաստացի հավաքագրված եկամուտները կազմում են

 159,339.5 հազ. դրամ, որից

-գույքի (այդ թվում հողերի) վարձակալությունից եկամուտների գծով փաստացի մուտքերը կազմել են 14,831.9 հազար դրամ` ծրագրված 13,313.0 հազ. դրամի դիմաց կամ կատարողականը կազմել է 111.4%,

-տեղական վճարների գծով փաստացի եկամուտները կազմել են 139,276.9 հազ. դրամ` նախատեսված (հաստատված) 141,657.4 հազ. դրամի նկատմամբ, կամ կատարողականը կազմել է 98.3%,

 -ինքնակամ կառույցների օրինականացման վճարների մասով փաստացի մուտքերը կազմել են 68,085.3 հազար դրամ, որն ավել է ծրագրված 63,500.0 հազ. դրամից 4,585.3 հազ. դրամով,

-վարչական իրավախախտումներից փաստացի մուտքերը կազմել են 1,600.0 հազ. դրամ` նախատեսված 3,500.0 հազ. դրամի դիմաց,

-օրենքով և իրավական այլ ակտերով սահմանված` համայնքի բյուջե մուտքագրման ենթակա այլ եկամուտների գծով մուտքերը կազմել են 3,630.6 հազ. դրամ` նախատեսված 2,495.0 հազ. դրամի դիմաց։

Պետական բյուջեից կապիտալ ծախսերի ֆինանսավորման նպատակային հատկացումները՝ (սուբվենցիաները) կազմել են 45,965.2 հազ. դրամ։

Համայնքի բյուջեի 2022 թվականի փաստացի, 2023 թվականի ճշտված և փաստացի եկամուտների ցուցանիշները ըստ եկամտատեսակների բերված են աղյուսակ 1-ում:

 Աղյուսակ 1

 հազար դրամ

|  |  |  |  |  |
| --- | --- | --- | --- | --- |
| Բյուջետային եկամուտների անվանումը | 2022 թվականի փաստացի ցուցանիշը | 2023 թվականիճշտված ցուցանիշը | 2023 թվականիփաստացի ցուցանիշը | Կատար-ման % |
| Ընդամենը եկամուտներ, այդ թվում՝ | 583,574.3 | 650,418.6 | 583,489.8 | 90.0 |
| Հարկեր և տուրքեր, այդ թվում՝ | 223,397.8 | 276,240.8 | 270,902.3 | 98.1 |
| Գույքային հարկեր անշարժ գույքից, որից | 114,140.4 | 154,618.5 | 152,549.5 | 98.7 |
| Գույքահարկ շենքերից, շինություններից | 14,819.5 | 11,800.0 | 14,463.6 | 122.6 |
| Հողի հարկ | 9,444.3 | 6,045.0 | 7,382.1 | 114.5 |
| Համայնքի բյուջե մուտքագրվող անշարժ գույքի հարկ | 89,876.5 | 136,773.5 | 130,703.7 | 122.1 |
| Գույքահարկ փոխադրամիջոցներից | 90,459.0 | 105,376.2 | 101,047.0 | 95.9 |
| Տեղական տուրքեր, այդ թվում՝  | 18,798.4 | 16,246.1 | 17,305.7 | 106.5 |
| Նոր շենքերի, շինությունների շինարարության թույլտվություն | 6,148.0 | 4,800.0 | 5,273.0 | 109.8 |
| Քանդման թույլտվություն | 140.0 | 110.0 | 130.0 | 118.2 |
| Վերակառուցման, բարեկարգման թույլտվություն | 255.0 | 120.0 | 225.0 | 187.5 |
| Սեղմված, հեղուկացված գազերի վաճառքի թույլտվ․ | 200.0 | 400.0 | 403.0 | 100.7 |
| Տեխնիկական հեղուկների վաճառքի թույլտվություն | 120.0 | 120.0 | 120.0 | 100.0 |
| Ոգելից և (կամ) ծխախոտի վաճառքի (իրացման) թույլտվություն | 7,464.1 | 7,099.0 | 7,193.9 | 101.3 |
| Ժամը 24-00 –ից հետո գործունեության թույլտվություն | 230.0 | 230.0 | 230.0 | 100.0 |
| Հանրային սննդի կազմակերպման թույլտվություն | 2,980.0 | 2,710.0 | 2,961.0 | 109.6 |
| Այլ գովազդի տեղադրման թույլտվություն | 211.3 | 157.1 | 219.9 | 140.0 |
| Այլ տեղական տուրքեր | 650.0 | 500.0 | 550.0 | 110.0 |
| Պաշտոնական դրամաշնորհներ, այդ թվում՝ | 222,913.0 | 213,212.4 | 153,248.0 | 99.5 |
| Պետական բյուջեից տրամադրվող դոտացիա | 133,709.1 | 107,282.8 | 107,282.8 | 100.0 |
| Պետական բյուջեից տրամադրվող այլ դոտացիա | 48.6 | 0 | 0.0 |  |
| սուբվենցիա | 89,155.3 | 105,929.6 | 45,965.2 | 43.4 |
| Այլ եկամուտներ, այդ թվում՝  | 137,263.5 | 160,965.4 | 159,339.0 | 99.0 |
| Գույքի վարձակալությունից, որից՝ | 5,338.4 | 13,313.0 | 14,831.9 | 111.4 |
| Հողի վարձակալություն | 3,650.2 | 11,367.0 | 13,479.9 | 118.6 |
| Այլ գույքի վարձակալություն | 1,683.1 | 1,946.0 | 1,352.1 | 69.5 |
| Տեղական վճարներ, այդ թվում՝ | 57,690.3 | 78,157.4 | 71,191.6 | 91.1 |
| Շինության ավարտական ակտ | 1,245.0 | 980.0 | 1,470.0 | 150 |
| Փաստաթղթերի կազմման փաթեթներ | 125.0 | 425.0 | 250.0 | 58,8 |
| Մրցույթների, աճուրդների մասնակցություն | 130.0 | 210.0 | 210.0 | 100.0 |
| Աղբահանության վճար | 34,085.0 | 40,580.0 | 38,696.4 | 95.4 |
| Ոռոգման ջրի վճար | 12,773.8 | 22,244.4 | 17,489.8 | 78.6 |
| Մանկապարտեզների ծառայություններից օգտվողների համար վճար | 4,040.0 | 8,208.0 | 7,446.1 | 78.6 |
| Երաժշտական դպրոցիծառայություններից օգտվողների համար վճար | 5,5511.6 | 5,508.0 | 5,626.4 | 102.1 |
| Համայնքի արխիվից փաստաթղթերի պատճեներ տրամադրելու համար | 0.0 | 2.0 | 2.0 | 100 |
| Ինքնակամ կառույցների օրինականացման վճար | 65,957.8 | 63,500.0 | 68,085.3 | 107.2 |
| Մուտքեր տույժերից, տուգանքներից | 1,735,0 | 3,500.0 | 1,600.0 | 49.7 |
| Այլ եկամուտներ | 6,322.0 | 2,495.0 | 3,630.6 |  |

***Ծախսեր***

Ջրվեժ համայնքում 2023 թվականին կատարվել են 439,358.8 հազ. դրամի ծախսեր։ Ընդամենը փաստացի ծախսերից 509,234.9 հազ. դրամն ուղղվել են ընթացիկ ծախսերի ֆինանսավորմանը (վարչական բյուջե), - 69,876.2 հազ. դրամը կապիտալ բնույթի զուտ ծախսերին (ֆոնդային բյուջե)։ Ոչ ֆինանսական ակտիվների օտարումից մուտքերը կազմել են -580,775.6 հազ. դրամ։

Ջրվեժ համայնքի բյուջեի ծախսերի 2022 թվականի փաստացի, 2023 թվականի ճշտված և փաստացի ցուցանիշներն ըստ բյուջետային ծախսերի տնտեսագիտական դասակարգման հոդվածների և խմբերի ունեն Աղյուսակ 2 –ում բերված հետևյալ պատկերը.

 Աղյուսակ 2

հազար դրամ

|  |  |  |  |  |
| --- | --- | --- | --- | --- |
| Բյուջետային ծախսերի տնտեսագիտական դասակարգման հոդվածների խմբերի անվանումը | 2022 թվականի փաստացի ցուցանիշը | 2023թվականիճշտված ցուցանիշը | 2023 թվականիփաստացի ցուցանիշը | Կատարման % |
| Աշխատանքի վարձատրություն | 96,294.4 | 128,725.8 | 126,018.0 | 97.9 |
| Ծառայությունների և ապրանքների ձեռքբերման | 102,299.3 | 124,083.1 | 104,885.5 | 84.5 |
| Սուբսիդիաներ | 177,831.1 | 256,661.2 | 244,149.9 | 95.1 |
| Դրամաշնորհներ | 11,337.3 | 25,899.3 | 22,206.9 | 85.7 |
| Սոցիալական նպաստներ և կենսաթոշակներ | 10,570.0 | 12,070.0 | 11,440.0 | 94.8 |
| Այլ ծախսեր | 373.5 | 120,562.0 | 534.6 |  |
| Ոչ ֆինանսական ակտիվների գծով ծախսեր | -467,959.6 |  1,658,001.0 | 510,899.4 | 30.8 |
| Ոչ ֆինանսական ակտիվների իրացումից մուտքեր | -517,420.0 | - 420,000.0 | -580,775.6 | 138.3 |
| **Ընդամենը** | 349,245.2 | 1,906,002.3 | 439,358.8 | 23.1 |

Ջրվեժ համայնքի 2022 թվականի փաստացի, 2022 թվականի ճշտված և փաստացի ցուցանիշներն ըստ բյուջետային ծախսերի գործառական դասակարգման բաժինների ունի Աղյուսակ 3-ում բերված հետևյալ պատկերը.

Աղյուսակ 3

հազար դրամ

|  |  |  |  |  |
| --- | --- | --- | --- | --- |
| **Բյուջետային ծախսերի գործառնական դասակարգման բաժնի անվանումը** | 2022 թվականի փաստացի ցուցանիշը | 2023 թվականիճշտված ցուցանիշը | 2023 թվականիփաստացի ցուցանիշը | Կատարման % |
| Ընդհանուր բնույթի հանրային ծառայություններ | 131,511.2 | 209,106.6 | 161,548.7 | 77.3 |
| Պաշտպանություն | 0.0 | 1,100.0 | 0.0 |  |
| Հասարակական կարգ, անվտանգություն եվ դատական գործունեություն | 50.0 | 710.0 | 30.0 |  |
| Տնտեսական հարաբերություններ | -367,820.7 | 101,149.9 | -337,591.8 |  |
| Շրջակա միջավայրի պաշտպանություն | 140,471.2 | 307,445.1 | 134,650.8 | 43.8 |
| Բնակարանային շինարարություն և կոմունալ ծառայություն | 156,756.1 | 332,132.5 | 178,177.9 | 53.6 |
| Առողջապահություն | 0.0 | 250.0 | 0.0 |  |
| Հանգիստ, մշակույթ և կրոն | 5,251.2 | 604,920.6 | 117,680.0 |  |
| Կրթություն | 272,456.1 | 217,543.6 | 173,423.1 | 79.7 |
| Սոցիալական պաշպանություն | 10,570.0 | 12,070.0 | 11,440.0 | 94.8 |
| Պահուստային ֆոնդեր |  | 119,574.0 |  |  |
| **Ընդամենը** | 349,245.2 | 1,906,002.3 | 439,358.8 | 23.1 |

Ջրվեժ համայնքի 2023 թվականի բյուջեի ծախսերի կատարողականի` ըստ բյուջետային ծախսերի գործառական դասակարգման բաժինների և տնտեսագիտական դասակարգման հոդվածների, նախատեսված ցուցանիշներից փաստացի ցուցանիշների շեղումը պայմանավորված է գնումների գծով առկա տնտեսումներով, ինչպես նաև որոշ ծրագրերի հետաձգմամբ։

Համեմատելով 2022 և 2023 թվականների եկամուտների և ծախսերի փաստացի ցուցանիշները, գալիս ենք այն եզրահանգման, որ չնայած մեր երկրում ստեղծված դժվարին իրավիճակներին, և՝ եկամուտների հավաքագրումը, և՝ ծախսերի կատարումը համեմատելի են և մեծ փոփոխություն չեն կրել։

Բնակչության կենսապայմանները բարելավելու նպատակով 2023 թվականի ընթացքում սուբվենցիոն ծրագրերի շրջանակներում Ձորաղբյուր և Զովք գյուղերում իրականացվել են ջրագծերի և անհատական միացումների կառուցման, Ջրվեժ, Ձորաղբյուր և Զովք բնակավայրերում ներհամայնքային ճանապարհների ասֆալտապատման աշխատանքներ։ Հաշվետու տարում ավարտվել են Ջրվեժ և Զովք գյուղերի մանկապարտեզների շահագործման հանձնման և կահավորման աշխատանքները։

Մանկապարտեզները իրենց հյուրընկալ դռներն են բացել համայնքի 3-6 տարեկան ավելի քան 150 փոքրիկների առջև, այդ թվում՝ Զովք գյուղում օգոստոսի 1-ից, Ջրվեժ գյուղում օգոստոսի 25-ից։

Հաշվետու տարվա ընթացքում համայնքի բոլոր բնակավայրերում համաձայն հաստատված ժամանակացույցի իրականացվել են տարածքների, ճանապարհների սանիտարական մաքրման և աղբի հեռացման, ինչպես նաև բնակչությանն ու տնտեսվարող սուբյեկտներին աղբահանության մատուցման ծառայություններ։ Մշտապես ուշադրության կենտրոնում է եղել Ձորաղբյուր և Զովք բնակավայրերի ջրամատակարարման սպասարկման աշխատանքները։ Բոլոր երեք բնակավայրերում ապահովվել են արտաքին լուսավորության համակագերի շահագործման աշխատանքները։ Գործող լուսավորման լամպերը փոխարինվում են ժամանակակից LED լուսատուներով։ Իրականացվել են կապիտալ ծախսեր բնակավայրերի ճանապարհների ասֆալտապատման - 21,914 քմ, արտաքին լուսավորման համակարգերի կառուցման - 57 հենասյուն LED լուսատուներով, LED լուսատուների ձեռքբերման – 60 հատ, համար։ Հաշվետու տարում մեկնարկել են համայնքային մշակութային կենտրոնի կառուցման և շինարարկան աշխատանքները, իրականացվել են 113,970.0 հազ.դրամի ծախսեր։

Համայնքում շրջակա միջավայրի պահպանության և բնակչության անվտանգության ապահովման նպատակով իրականացվել են թափառող կենդանիների վնասազերծման, մասնավորապես՝ շների ստերջացման աշխատանքներ։

Բնակչության սոցիալական պաշտպանվածության ապահովմանն ուղղվել են 11,440.0 հազ. դրամ դրամական միջոցներ, որով ընտանիքներին ցուցաբերվել է ֆինանսական օժանդակություն, այդ թվում՝ Հայաստանի Հանրապետության սահմանների պահպանության և արցախյան ազատամարտի զոհերի ընտանիքներին։

Հաշվետու տարվա բյուջեի կատարման տարեկան հաշվետվությունը մինչև ավագանուն ներկայացնելը, այդ հաշվետվության քննարկման նպատակով համայնքապետարանը հաշվետու տարվա փետրվարի 27-ին կազմակերպելու է հանրային բաց լսումներ։

Հաշվետու տարվա տարեվերջի ազատ մնացորդը կազմել է 1,399,714.7 հազ.դրամ, այդ թվում՝ 32,227.9 հազ.դրամ վարչական բյուջեի մնացորդ, 1,367,486.8 հազ.դրամ՝ ֆոնդային բյուջեի մնացորդ։ Համայնքի ֆոնդային բյուջե տեղափոխվող ֆինանսական միջոցները կազմում են 1,454,907.0 հազ. դրամ, վարչական բյուջեում 4,030.2 հազ. դրամ ֆինանսական միջոցները նախատեսված են հաշվետու տարվա ընթացիկ պարտավորությունների կատարման նպատակով։

*ՏԵՂԵԿԱՆՔ*

«ՋՐՎԵԺ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՋՐՎԵԺ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

«Ջրվեժ համայնքի 2023 թվականի բյուջեի կատարման տարեկան հաշվետվությունը հաստատելու մասին» Ջրվեժ համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

*ՏԵՂԵԿԱՆՔ*

«ՋՐՎԵԺ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՋՐՎԵԺ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Ջրվեժ համայնքի 2023 թվականի բյուջեի կատարման տարեկան հաշվետվությունը հաստատելու մասին» Ջրվեժ համայնքի ավագանու որոշման նախագծի ընդունման կապակցությամբ Ջրվեժ համայնքի բյուջեում եկամուտների և ծախսերի ավելացում կամ նվազեցում չի կատարվում:

 Աշխատակազմի քարտուղար՝ Ս.Թադևոսյան

Ֆինանսատնտեսագիտական, եկամուտների

հաշվառման և հավաքագրման, ծւագրերի

կազմման և համակարգման բաժնի պետ՝ Ս․Հովհաննիսյան